**AIR SLOVAKIA, spol. s r.o.** bola slovenská letecká spoločnosť, sídliaca na Letisku M. R. Štefánika v Bratislave. Pôsobila najmä ako charterový letecký dopravca. Súd vyhlásil 1. júna 2010 konkurz na jej majetok a zastavil reštrukturalizáciu spoločnosti.

Dejiny
------

Boeing 727-230 (OM-AHK) spoločnosti AIR SLOVAKIA BWJ na letisku Praha-Ruzyně, 16. august 1997
Boeing 737-230 (OM-RAN), marec 2005
Spoločnosť AIR SLOVAKIA vznikla 1. júna 1993 pod názvom AIR TERREX SLOVAKIA spol. s r.o. Prvý let spoločnosti sa uskutočnil 13. júna 1993 na trase Bratislava – Lipsko. Dňa 30. augusta 1994 sa zmenil názov spoločnosti na AIR SLOVAKIA BWJ, spol. s r.o. Prvú pravidelnú linku Bratislava – Tel Aviv spoločnosť otvorila 3. januára 1994. Bolo to možné vďaka partnerovi v Tel Avive, ktorý bol ochotný znášať počiatočné straty. V oblasti charterových letov medzitým narastali výkony. V roku 1993 AIR SLOVAKIA prepravila 7 684 cestujúcich, o rok neskôr 22 375, v roku 1995 bolo prepravených 72 107 cestujúcich a v roku 1996 spoločnosť prepravila 77 687 cestujúcich a celkovo za päť rokov 317 851 cestujúcich.

Destinácie
----------

AIR SLOVAKIA lietala v najsilnejšej letnej sezóne 2009 do týchto destinácií:

### Letisko Bratislava, charterové lety 2009

* Amritsar [celoročne]
* Barcelona [celoročne]
* Heraklion
* Hurghada
* Karpathos
* Kos
* Miláno-Bergamo [celoročne]
* Mytilini
* Rhodos
* Rím-Fiumicino [celoročne]
* Santorini
* Skiathos
* Zakynthos

### Letisko Košice, charterové lety 2009

* Zakynthos

Flotila
-------

Boeing 737-300 (OM-ASC) letisku v Salzburgu, 2. január 2008
Boeing 757-200 (OM-ASA) pristáva na letisku Praha-Ruzyně, 22. jún 2007
Flotila AIR SLOVAKIA pôvodne pozostávala z dvoch lietadiel Boeing 727-200 s kapacitou 164 miest. Prvý Boeing 727-200 AIR SLOVAKIA pristál na letisku v Bratislave v roku 1994. Lietadlo malo imatrikulačnú značku OM-CHD a dostalo meno „*Devín*". Na letnú sezónu roku 1994 si ešte vtedajšia Air Terrex Slovakia prenajala lietadlo Tu-154B-2 s imatrikulačnou značkou ER-85332 od spoločnosti Air Moldova. Druhý Boeing 727-200 mala AIR SLOVAKIA v rokoch 1996 – 1997. Lietadlo malo imatrikulačnú značku OM-AHK a dostalo meno „*Kriváň*".  
V súvislosti so sprísnením prevádzkových predpisov a tiež v záujme zlepšenia kvality služieb pre cestujúcich pôvodné lietadlá vymenila AIR SLOVAKIA za lietadlo novšej generácie Boeing 737-200. Prvý Boeing 737-200 mala AIR SLOVAKIA v rokoch 1999 – 2000. Lietadlo malo imatrikulačnú značku OM-BWJ a dostalo meno „*Bradlo*". Stroj mal kapacitu 126 miest. Druhým Boeingom 737-200 bol OM-ERA, ktorý priletel na Slovensko 9. septembra 2000. Takisto mal kapacitu 126 miest. V roku 2002 prileteli na bratislavské letisko ďalšie dva Boeingy 737-200 (OM-ALK) s kapacitou 123 miest a OM-RAN tiež s kapacitou 123 miest. Boeing 737-200 (OM-RAN) bol dlhodobo odstavený na letisku v Bratislave.  
Dňa 24. júna 2003 priletel na bratislavské letisko prvý Boeing 757-200 AIR SLOVAKIA. Lietadlo malo kapacitu 14 miest v business triede a 190 miest v economy triede a imatrikulačnú značku OM-DGK s menom „*City of the Golden Temple*" podľa indického mesta Amritsar, kam pravidelne lietalo. Druhý Boeing 757-200 priletel v auguste 2004. Stroj s imatrikulačkou OM-SNA mal takisto 14 miest v business triede a 190 miest v economy triede. V poradí už tretím Boeingom 757-200 bol OM-ASA s kapacitou 198 miest, ktorý priletel 23. marca 2006. No a štvrtý Boeing 757-200 bol OM-ASB, ktorý priletel 12. júla 2006. Lietadlo malo takisto kapacitu 198 miest.  
Aby spoločnosť zvládla letnú sezónu 2007, tak si zapožičala dve lietadlá. Jeden Airbus A320-200 od spoločnosti Lotus Air s imatrikulačnou značkou SU-LBI a s kapacitou 180 miest. A jeden Boeing 737-300 EC-JXD zapožičaný od spoločnosti AirClass Airways s kapacitu 149 miest.


| Lietadlo | V prevádzke | Registrácie | Objednávky | Sedadiel   (Economy) | Poznámky |
| --- | --- | --- | --- | --- | --- |
| Boeing 737-300 | 0 | OM-ASCOM-ASDOM-ASEOM-ASF | 0 | 148136136145 |  |
| Boeing 757-200 | 0 | OM-ASG | 0 | 229 |  |
| **Spolu** | 0 |  | 0 |  |  |

Flotila AIR SLOVAKIA zo dňa 28. marca 2010

Externé odkazy
--------------

* Air Slovakia
* www.airslovakia.sk/o\_nas.php
* Neoficiálna stránka

Referencie
----------

1. ↑  AIR SLOVAKIA, spol. s r.o. In:  *Obchodný register na internete* [online]. Bratislava: Ministerstvo spravodlivosti SR, [cit. 2019-12-31]. Dostupné online.
2. ↑
3. ↑

|  |  |
| --- | --- |
| Portal | Portál letectvoSlovenský portál |

| * z
* d
* u
Letecké spoločnosti Slovenska |
| --- |
| Aktívne | 

|  |  |
| --- | --- |
| Osobné | 
* AirExplore
* Go2Sky
* Smartwings Slovakia

 |
| Nákladné (Cargo) | 
* AIR CARGO GLOBAL

 |
| Špeciálne | 
* AIR - TRANSPORT EUROPE (záchranná služba)
* DUBNICA AIR (aerotaxi)
* Letecký útvar Ministerstva vnútra Slovenskej republiky (vládna letecká služba)

 |

 |  |
| Zaniknuté | 
* AIR SLOVAKIA
* DANUBE WINGS
* OPERA JET
* Quick Duck
* Samair
* SEAGLE AIR
* SK Air
* SkyEurope Airlines
* SLOV-AIR
* Slovakian Airlines
* Slovenská letecká spoločnosť
* SLOVENSKÉ AEROLÍNIE
* TATRA AIR

 |

Súradnice: 48°10′11″S 17°11′59″V﻿ / ﻿48,169704°S 17,199655°V﻿ / 48.169704; 17.199655